אנה סאסו

אנה סאסו (בקרואטית: Ana Sasso; נולדה בשנת 1963) היא דוגמנית קרואטית.

ביוגרפיה
סאסו נולדה בספליט שהייתה אז חלק מיוגוסלביה, לאחר סיום התיכון החלה בקריירת דוגמנות.

ב-1982 קיבלה הצעה להשתתף בתחרות "מיס יוגוסלביה" לאחר שאחד המארגנים הראשיים של התחרות גילה אותה, היא נענתה להצעה וחודשיים לאחר מכן הוכתרה בתואר "מיס יוגוסלביה".

בתחרות מיס עולם 1982 עלתה לשלב חצי הגמר.

היא השתתפה במדינתה בפרסומת למי סודה של חברת "Pipi" לצד איוואן שולה. בנוסף, דגמנה בפריז ובמילאנו.

ב-1983 עשתה קולות רקע לאלבומה של הלהקה היוגוסלבית "Dʼ Boys".

סאסו הייתה אחת ממלכות היופי הידועות ביוגוסלביה ונחשבה כסמל ליופי נשי.

ב-2005 התחתנה עם עורך דין מהעיר ספליט והתגרשה שנה לאחר מכן.

קישורים חיצוניים
 
"FOTO: Ana Sasso ima 48 godina i savršeno tijelo". Net.hr. 2010
"Ana Sasso, 19-godisnja splicanka". Yugopapir.com

נשים קרואטיות
משתתפות בתחרות מיס עולם 1982
זוכות מיס יוגוסלביה
ילידות 1963